MAJOR บวก 3.70% ลุ้น Q1/60 ฟื้นตัว รับหนังฟอร์มยักษ์-ขยายโรงหนังเพิ่ม
MAJOR บวก 3.70% ลุ้น Q1/60 ฟื้นตัว รับหนังฟอร์มยักษ์ – ขยายโรงหนังเพิ่ม ล่าสุด ณ เวลา 15.24 น. ราคาอยู่ที่ 35.00 บาท บวก 1.25 บาท หรือ 3.70% สูงสุดที่ 35.50 บาท ต่ำสุดที่ 34.00 บาท มูลค่าซื้อขายที่ 114.93 ล้านบาท โบรกฯ แนะ “ซื้อ” 
2 มี.ค. 2560

ผู้สื่อข่าวรายงานว่า ราคาหุ้นบริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ณ เวลา 15.24 น. ราคาอยู่ที่ 35.00 บาท บวก 1.25 บาท หรือ 3.70% สูงสุดที่ 35.50 บาท ต่ำสุดที่ 34.00 บาท มูลค่าซื้อขายที่ 114.93ล้านบาท 

ด้านบล.บัวหลวง แนะนำ “ซื้อ” ราคาเป้าหมาย 35 บาท/หุ้น โดยบริษัทมีแผนจะขยาย 70 โรงใหม่ ในปี 60 ทั้งในกรุงเทพฯ และต่างจังหวัดรวมถึงในประเทศเพื่อนบ้านอย่าง ลาว และ กัมพูชา โดยขยายไปตามห้างสรรพสินค้าอย่าง เทสโก้โลตัสและบิ๊กซี นอกจากนั้นบริษัทยังมีเป้าหมายในการสร้างภาพยนตร์ใหม่ในเครือตัวเองอีกราว12 เรื่องจากค่าย MPIC ในปีนี้
ขณะที่หนังภาคต่อและหนังตลกไทยจะช่วยหนุนยอดขายตั๋ว ในไตรมาส 1/60 เราเชื่อว่าในไตรมาส 1/60 มีหนังฟอร์มใหญ่ที่คาดจะทำเงินหลายเรื่อง ได้แก่ xXx 3 ทลายแผนยึดโลก (รายได้ล่าสุดอยู่ที่ 67 ล้านบาท), อวสานผีชีวะ (รายได้ล่าสุดอยู่ที่ 84 ล้านบาท) ,โลแกน เดอะ วูล์ฟเวอรีน  (คาดรายได้ 90 ล้านบาท)และโฉมงามกับเจ้าชายอสูร (คาดรายได้ 90 ล้านบาท) เทียบกับในไตรมาส 1/59 ที่มี เดดพูล  (147 ล้านบาท),แบทแมน ปะทะ ซูเปอร์แมน แสงอรุณแห่งยุติธรรม( 110 ล้านบาท) และ Gods of Egypt  (107 ล้านบาท) 
ด้านหนังไทย อย่าง โอเวอร์ไซส์ ของค่ายใหม่มือเก๋า T Moment เชื่อว่าจะมีเซอไพรซ์ทำเงินได้อย่างดี ส่วนหนังไทยอีกเรื่อง มิสเตอร์เฮิร์ท ทำรายได้ได้ดีเกินคาด ล่าสุดอยู่ที่ 80 ล้านบาท หนังฮอลลีวูดเรื่องอื่นๆ ที่คาดว่าจะยังเรียกความสนใจจากคนดูได้ ยังมี  คอง และ ฟิฟตี้เชดส์ ดาร์กเกอร์